stanford-oval/wikipedia huggingface dataset:
ระบบสัดส่วนแบบบัญชีรายชื่อ
การจัดสรรที่นั่ง

การจัดสรรที่นั่งในระบบสัดส่วนบัญชีรายชื่อสามารถกระทำได้หลายวิธี โดยวิธีหลักที่ใช้กันมากสองวิธีได้แก่
วิธีค่าเฉลี่ยสูงสุด รวมถึงวิธีโดนต์ (D'Hondt method) ซึ่งใช้ในกัมพูชา โครเอเชีย บราซิล บัลแกเรีย โปแลนด์ ฟินแลนด์ สเปน ออสเตรีย อาร์เจนตินา อาร์มีเนีย อิสราเอล เอสโตเนีย แอลเบเนีย และประเทศอื่น ๆ และวิธีแซ็งต์-ลากูว์ (Sainte-Laguë method) ซึ่งใช้ในนอร์เวย์ นิวซีแลนด์ สวีเดน และเยอรมนี (ในสภาบุนเดิสทาคและอีกหกรัฐ)
วิธีเหลือเศษสูงสุด รวมถึงวิธีแฮมิลตัน
ระบบสัดส่วนแบบบัญชีรายชื่อยังสามารถใช้ได้ในแบบลูกผสม (ไฮบริด) เช่น ระบบเสริมสมาชิก
วิธีการจัดสรรที่นั่งหลักได้แก่
วิธีโดนต์แบบปรับแต่ง (เอื้อต่อพรรคขนาดเล็ก)
วิธีฮันติงตัน-ฮิลล์ (เอื้อต่อพรรคขนาดเล็ก-เพียงเล็กน้อย)
วิธีเว็บสเตอร์/แซ็งต์-ลากูว์ โควตาแฮร์ (เอื้อต่อพรรคขนาดเล็ก-เพียงเล็กน้อยหากไม่ได้ปรับแต่ง และไม่มีเกณฑ์การใช้คะแนนเสียงขั้นต่ำ)
โควตาดรูป (เอื้อต่อพรรคขนาดใหญ่-เพียงเล็กน้อย)
วิธีโดนต์ (เอื้อต่อพรรคขนาดใหญ่-เพียงเล็กน้อย)
โควตาอิมเปรีอาลี (เอื้อต่อพรรคขนาดใหญ่-มาก)
ในขณะที่การเลือกใช้สูตรคำนวณนั้นมีความสำคัญ อีกเรื่องที่ไม่แพ้กันคือ ขนาดของเขตเลือกตั้ง (จำนวนที่นั่งของแต่ละเขตเลือกตั้ง) ยิ่งขนาดใหญ่ขึ้นเท่าใด ยิ่งทำให้ระบบการลงคะแนนเป็นสัดส่วนมากขึ้นเท่านั้น โดยหากจะให้เป็นสัดส่วนมากที่สุดคือเมื่อไม่มีการแบ่งเขตเลือกตั้งโดยถือว่าทั้งประเทศคือเขตเลือกตั้งเดียว นอกจากนั้นในบางประเทศ ระบบการลงคะแนนแบ่งออกเป็นสองระดับ ระดับประเทศสำหรับพรรคการเมือง และระดับเขตเลือกตั้งสำหรับผู้สมัคร พร้อมทั้งบัญชีรายชื่อซึ่งถือเป็นส่วนหนึ่งของระดับประเทศ ในกรณีนี้ ขนาดของเขตเลือกตั้งนั้นไม่มีความเกี่ยวข้องหากการจัดสรรที่นั่งนั้นคำนวณมาจากคะแนนเสียงระดับประเทศ
บัญชีรายชื่อ

ลำดับในบัญชีรายชื่อนั้นมีความสำคัญต่อผู้สมัครในบัญชีนั้นมีผล โดยอาจจะถูกกำหนดโดยวิธีการภายในของแต่ละพรรค (บัญชีปิด) หรืออาจจะเลือกโดยผู้ลงคะแนนทั้งหมด (บัญชีเปิด) หรือบัญชีที่แตกต่างกันในแต่ละเขต (บัญชีท้องถิ่น) โดยแบ่งออกเป็น 3 แบบคือ
บัญชีรายชื่อ > บัญชีรายชื่อแบบปิด

บทความหลัก: การเลือกตั้งระบบสัดส่วนแบบบัญชีรายชื่อปิด
ในระบบบัญชีปิด (close list) นั้น พรรคการเมืองจะเป็นผู้ทำบัญชีรายชื่อ จัดลำดับผู้สมัคร และส่งบัญชีรายชื่อผู้สมัครให้กับองค์กรกำกับการเลือกตั้ง บัญชีรายชื่ออาจจะถูกเปิดเผยต่อสาธารณะ เพื่อให้ผู้ลงคะแนนเสียงทราบว่าผู้สมัครรายใดจะได้รับเลือกตามลำดับ ผู้ลงคะแนนสามารถลงคะแนนให้แก่พรรคการเมืองเท่านั้น ไม่สามารถลงแยกเป็นรายผู้สมัครได้
บัญชีรายชื่อ > บัญชีรายชื่อแบบเปิด

บทความหลัก: การเลือกตั้งระบบสัดส่วนแบบบัญชีรายชื่อเปิด
ในระบบบัญชีเปิด (open list) ผู้ลงคะแนนเสียงมีสิทธิ์เลือกพรรคและเรียงลำดับผู้สมัครในบัญชีรายชื่อนั้น ๆ ตามความพอใจในผู้สมัครแต่ละคนได้ โดยมีหลายระดับตั้งแต่ ปิดบางส่วน ที่ผู้สมัครสามารถเลื่อนระดับขึ้นได้ถ้าได้รับจำนวนคะแนนเสียงจำนวนหนึ่ง จนถึง เปิดเต็มที่ ซึ่งลำดับในบัญชีนั้นสามารถปรับเปลี่ยนได้ตามคะแนนเสียงที่ผู้ลงคะแนนออกเสียงเลือกผู้สมัครเป็นรายบุคคล
ในฝรั่งเศส ระบบบัญชีรายชื่อในการเลือกตั้งระบบสัดส่วนจะต้องรวมผู้สมัครให้มากที่สุด (โดยมากถึงมีจำนวนตัวสำรองเป็นสองเท่าสำหรับการเลือกตั้งระดับจังหวัด) ตามลำดับที่มีให้ในบัญชีรายชื่อทั้งหมด ในขณะที่ในประเทศอื่น ๆ นั้นไม่จำเป็นจะต้องใส่ให้เต็มบัญชีก็ได้ ในระบบบัญชีเปิดนี้เรียกกันว่า "ปานาชาฌ"
บัญชีรายชื่อ > บัญชีรายชื่อท้องถิ่น

บทความหลัก: การเลือกตั้งระบบสัดส่วนแบบบัญชีรายชื่อท้องถิ่น
ในระบบบัญชีรายชื่อท้องถิ่น (local list) ผู้ลงคะแนนเสียงมีสิทธิ์เลือกผู้สมัครในท้องถิ่นของตนเอง ผู้สมัครที่มีอัตราผู้ออกเสียงมากที่สุดจะได้เข้าไปอยู่ในบัญชีรายชื่อตามลำดับ
ดูเพิ่ม

การเลือกตั้งแบบบัญชีรายชื่อในประเทศไทย
ระเบียงมนุษยธรรม

ระเบียงมนุษยธรรม (อังกฤษ: humanitarian corridor) เป็นเขตปลอดทหารชั่วคราวที่จัดขึ้นเพื่อให้เกิดการให้ความช่วยเหลือด้านมนุษยธรรม และการอพยพของผู้ลี้ภัยออกจากภูมิภาคซึ่งอยู่ภายใต้วิกฤตได้อย่างปลอดภัย ระเบียงมนุษยธรรมยังอาจรวมถึงเขตห้ามบิน (no-fly zone) หรือเขตห้ามเดินรถ (no-drive zone)
รายชื่อระเบียงมนุษยธรรมที่ได้รับการเสนอ

การล้อมมารีอูปอล เดือนมีนาคม พ.ศ. 2565 และถูกปิดสองครั้งจากการถูกโจมตี
พื้นที่ปลอดภัยของสหประชาชาติ
ฉนวนลาชึน
พายุไซโคลนนาร์กิส
สงครามรัสเซีย-จอร์เจีย
สงครามกาซา
สงครามกลางเมืองลิเบีย
เขตปลอดภัย (ซีเรีย)
การรุกรานยูเครนโดยรัสเซีย
หนังสืออ่านเพิ่ม

Glossary of Terms: Pauses During Conflict (PDF), United Nations Office for the Coordination of Humanitarian Affairs, June 2011, เก็บ (PDF)จากแหล่งเดิมเมื่อ 4 September 2017
Djukić, Dražan; Pons, Niccolò (2018). The Companion to International Humanitarian Law. Brill Publishers. p. 391. ISBN 978-90-04-34201-9.
How do humanitarian corridors work? (PDF), FCEI, Community of Sant'Egidio, Unione delle Chiese metodiste e valdesi, MediterraneanHope, December 2016, เก็บ (PDF)จากแหล่งเดิมเมื่อ 17 May 2019
Price, Roz (17 September 2020), Humanitarian pauses and corridors in contexts of conflict (PDF), Institute of Development Studies, เก็บ (PDF)จากแหล่งเดิมเมื่อ 30 January 2022
Rolando, Francesco; Naso, Paolo (2018). "Humanitarian Corridors to Italy: An Interview with Professor Paolo Naso". Harvard International Review. 39 (2): 64–67. ISSN 0739-1854. JSTOR 26617345.
รักบี้ 7 คนชิงแชมป์ยุโรปซีรีส์ 2023

| รักบี้ 7 คนชิงแชมป์ยุโรป 2023 |
| --- | --- |
Series XXI
เจ้าภาพ:   Portugal  Germany 
วันที่: 9 มิถุนายน – 9 กรกฎาคม
จำนวนประเทศ: 12
อันดับหลังจบการแข่งขัน
ชนะเลิศ:  ไอร์แลนด์
รองชนะเลิศ:  ฝรั่งเศส
อันดับที่ 3:  สเปน
Team changes
Relegated:  ลิทัวเนีย  เช็กเกีย
← 2022 2024 → 
การแข่งขันรักบี้ 7 คนชิงแชมป์ยุโรปซีรีส์ 2023 (อังกฤษ: 2023 Rugby Europe Sevens Championship Series)  เป็นการแข่งขันกีฬารักบี้ 7 คนซีรีส์ประจำปี ครั้งที่ 20 ซึ่งจัดโดยรักบี้ยุโรป ซึ่งเป็นหน่วยงานกำกับดูแลของกีฬารักบี้ยูเนียนในทวีปยุโรป แข่งขันตั้งแต่เดือนมิถุนายนถึงกรกฎาคม พ.ศ. 2566 เลกแรกที่เมืองอัลการ์วึในประเทศโปรตุเกส และเลกที่สองจัดที่เมืองฮัมบวร์คในประเทศเยอรมนี ไอร์แลนด์ชนะเลกแรกของการแข่งขันโดยเอาชนะจอร์เจียในรอบชิงชนะเลิศที่อัลการ์วึ ด้วยคะแนน 19–10 ไอร์แลนด์คว้าอันดับที่ 3 ในการแข่งขันที่ฮัมบวร์ค ซึ่งส่งผลให้คะแนนรวมชนะเลิศคว้าแชมป์รักบี้ 7 คนชิงแชมป์ยุโรป
ทีม

รายชื่อทีมปัจจุบันที่ได้รับการยืนยันว่าจะเข้าร่วมใน "Sevens Championship Series"
โปแลนด์ตกชั้นไปแข่งขันในรายการโทรฟี 2023 หลังจากจบอันดับสุดท้ายในการแข่งขันแชมเปียนชิป
ทีมที่เข้าร่วมเพิ่มขึ้นจาก 10 เป็น 12 ทีมสำหรับการแข่งขันปีนี้ ทำให้สามารถแบ่งได้ 3 กลุ่ม กลุ่มละ 4 ทีม ซึ่งต่างจากการแบ่ง 2 กลุ่ม กลุ่มละ 5 ทีม ที่ใช้ในการแข่งขันรักบี้ 7 คนชิงแชมป์ยุโรปซีรีส์ 2022 โดยไอร์แลนด์ และ อังกฤษ ได้รับการเลื่อนชั้นจากรักบี้ 7 คนยุโรปโทรฟี 2022 อย่างไรก็ตาม บริเตนใหญ่เข้ามาแทนที่อังกฤษในการแข่งขันทัวร์นาเมนต์ตามคำสั่งของรักบี้โลก ว่าทีมโอลิมปิกที่แข่งขันในรักบี้ 7 คนเวิลด์ซีรีส์ ตั้งแต่ฤดูกาล 2023-2024 และการตัดสินใจขององค์กรรักบี้อังกฤษ สกอตแลนด์ และ เวลส์ เพื่อรวมและแข่งขันกันในฐานะบริเตนใหญ่ในโอลิมปิกฤดูร้อน 2024 โรมาเนียซึ่งจบอันดับสี่ตามหลังเวลส์ในรักบี้ 7 คนยุโรปโทรฟี 2022 ได้รับประโยชน์จากทีมอังกฤษที่สามทีมรวมตัวกันโดยการเลื่อนเข้ามารับอันดับสุดท้ายในการแข่งขัน
เบลเยียม
เช็กเกีย
ฝรั่งเศส
จอร์เจีย
เยอรมนี
บริเตนใหญ่
ไอร์แลนด์
อิตาลี
ลิทัวเนีย
โปรตุเกส
โรมาเนีย
สเปน
ระดับอุณหภูมิของนิวตรอน

ระดับอุณหภูมิของนิวตรอน (อังกฤษ: neutron temperature) หรือ พลังงานนิวตรอน (อังกฤษ: neutron energy) จะแสดง พลังงานจลน์ ของ นิวตรอนอิสระ มีหน่วยเป็น อิเล็กตรอนโวลท์ คำว่า "อุณหภูมิ" ถูกใช้เพราะนิวตรอนร้อน(อังกฤษ: hot neutron), นิวตรอนความร้อน (อังกฤษ: thermal neutron) และนิวตรอนเย็น (อังกฤษ: cold neutron) ถูก หน่วง ในตัวกลางหนึ่งที่มีอุณหภูมิระดับหนึ่ง จากนั้นการกระจายพลังงานของนิวตรอนจะถูกปรับให้เป็นไปตาม การกระจายตัวแบบแมกซ์เวลล์-โบลส์แมนน์ หรือ Maxwellian distribution ที่เรียกว่าการเคลื่อนที่เชิงความร้อน (อังกฤษ: thermal motion) ในเชิงปริมาณ อุณหภูมิยิ่งสูง พลังงานจลน์ของนิวตรอนอิสระก็ยิ่งมาก พลังงานจลน์, ความเร็ว และ ความยาวคลื่นของนิวตรอน มีความสัมพันธ์ที่เป็นไปตาม ความสัมพันธ์ของเดอเบรย (อังกฤษ: De Broglie relation)
ช่วงการกระจายพลังงานของนิวตรอน

| พลังงานนิวตรอน | ช่วงพลังงาน |
| --- | --- |
0.0–0.025 eV: นิวตรอนเย็น
0.025 eV: นิวตรอนความร้อน
0.025–0.4 eV: นิวตรอนเอพิเทอร์มัล
0.4–0.6 eV: นิวตรอนแคดเมียม
0.6–1 eV: นิวตรอนเอพิแคดเมียม
1–10 eV: นิวตรอนช้า
10–300 eV: นิวตรอนเรโซแนนซ์
300 eV–1 MeV: นิวตรอนกลาง
1–20 MeV: นิวตรอนเร็ว
> 20 MeV: นิวตรอนเร็วยิ่งยวด
แต่ในแหล่งข้อมูลอื่น อาจมีช่วงอุณหภูมิและชื่อนิวตรอนที่แตกต่างไป เช่น
นิวตรอนเอพิความร้อนมีพลังงานระะหว่าง 1 eV ถึง 10 keV แต่มีภาคตัดขวางนิวเคลียสเล็กกว่านิวตรอนความร้อน
ต่อไปนี้เป็นรายละเอียดของคุณสมบัติ:
ช่วงการกระจายพลังงานของนิวตรอน > นิวตรอนความร้อน

Thermal neutron ("Thermal" ไม่ได้หมายถึงอุณหภูมิที่ร้อน (hot) ในความหมายทั่วไป แต่หมายถึงการสมดุลของอุณหภูมิที่มีกับตัวกลางที่มันมีปฏิสัมพันธ์ด้วย เช่นเชื้อเพลิงของเครื่องปฏิกรณ์, ตัวหน่วงปฏิกิริยาและโครงสร้าง ซึ่งมีพลังงานต่ำกว่านิวตรอนเร็วที่เกิดในตอนต้นจากปฏิกิริยาฟิชชั่นมาก) เป็นนิวตรอนอิสระที่มีพลังงานจลน์ประมาณ 0.025 eV (ประมาณ 4.0×10−21 J หรือ 2.4 MJ/kg, นั่นคือความเร็วจะเป็น 2.2 km/s), ซึ่งเป็นพลังงานที่สอดคล้องกับความเร็วที่เป็นไปได้ที่สุดที่อุณหภูมิ 290 K (17 °C or 62 °F), ซึ่งเป็นโหมดของ การกระจายแบบแมกซเวลล์–โบลซ์แมนน์ สำหรับระดับอุณหภูมินี้
หลังจากการชนกันหลายครั้งกับนิวเคลียสต่าง ๆ (การกระเจิง) ในตัวกลางหนึ่ง (ตัวหน่วงนิวตรอน) ที่ระดับอุณหภูมินี้. นิวตรอนจะอยู่ที่ระดับอุณหภูมิประมาณนี้ ถ้าพวกมันไม่ถูกดูดซับไปซะก่อน
นิวตรอนความร้อนทั้งหลายสำหรับนิวไคลด์ชนิดเดียวกันจะมีภาคตัดขวางในการดูดซับนิวตรอนได้อย่างมีประสิทธิภาพที่แตกต่างกันและมักจะมีขนาดที่ใหญ่กว่านิวตรอนเร็วมาก เพราะฉะนั้นพวกมันจึงมักจะสามารถถูกดูดซับได้ง่ายกว่าโดยนิวเคลียส ผลก็คือทำให้เกิดไอโซโทปที่หนักกว่าและมักจะไม่เสถียรของสารเคมี (การกระตุ้นนิวตรอน)
ช่วงการกระจายพลังงานของนิวตรอน > นิวตรอนเอพิเทอร์มัล

Epithermal neutron เป็นนิวตรอนที่มีพลังงานมากกว่านิวตรอนความร้อน
มากกว่า 0.2 eV
ช่วงการกระจายพลังงานของนิวตรอน > นิวตรอนแคดเมียม

Cadmium neutron เป็นนิวตรอนซึ่งจะถูกแคดเมียมดูดซึมอย่างมาก
น้อยกว่า 0.4 eV
ช่วงการกระจายพลังงานของนิวตรอน > นิวตรอนเอพิแคดเมียม

Epicadmium neutron เป็นนิวตรอนที่แคดเมียมไม่ได้ดูดซึมอย่างมาก
มากกว่า 0.6 eV
ช่วงการกระจายพลังงานของนิวตรอน > นิวตรอนช้า

Slow neutron เป็นนิวตรอนที่มีพลังงานสูงกว่านิวตรอนเอพิแคดเมียมเล็กน้อย
น้อยกว่า 1-10 eV
ช่วงการกระจายพลังงานของนิวตรอน > นิวตรอนเรโซแนนซ์

Resonance neutron หมายถึงนิวตรอนที่มีความอ่อนไหวอย่างยิ่งและถูกจับยึดแบบไม่ใช่ฟิชชันโดย U-238
1 eV ถึง 300 eV
ช่วงการกระจายพลังงานของนิวตรอน > นิวตรอนกลาง

Intermediate neutron เป็นนิวตรอนที่อยู่ระหว่างช้ากับเร็ว
ไม่กี่ร้อย eV จนถึง 0.5 MeV
ช่วงการกระจายพลังงานของนิวตรอน > นิวตรอนเร็ว

นิวตรอนเร็วจะถูกผลิตขึ้นโดยกระบวนการนิวเคลียร์ต่อไปนี้:
นิวเคลียร์ฟิชชัน จะผลิตนิวตรอนที่มีพลังงานเฉลี่ย 2 MeV (200 TJ/กก. หรือ 20,000 กิโลเมตร/วินาที) ซึ่งมีคุณสมบัติเป็นนิวตรอน "เร็ว" อย่างไรก็ตามช่วงของนิวตรอนจากฟิชชันตาม การกระจายแบบแมกซ์เวลล์-โบลซ์แมนน์ จาก 0 ถึงประมาณ 14 MeV ใน ศูนย์กลางของกรอบโมเมนตัม ของการสลายตัวและ โหมด ของพลังงานเป็นเพียง 0.75 MeV เท่านั้น ซึ่งหมายความว่าน้อยกว่าครึ่งหนึ่งของนิวตรอนจากฟิชชันมีคุณสมบัติเป็นนิวตรอน "เร็ว" แม้ว่าโดยเกณฑ์ 1 MeV ก็ตาม
นิวเคลียร์ฟิวชัน: ดิวเทอเรียม- ทริเทียม ฟิวชั่นจะผลิตนิวตรอน 14.1 MeV (1400 TJ/กก หรือ 52,000  กม/s, 17.3% ของ ความเร็วของแสง) ที่สามารถแบ่งเซลล์ ยูเรเนียม 238 และ แอกทิไนด์อื่นที่ไม่ใช่วัสดุฟิสไซล์ได้อย่างง่ายดาย
นิวตรอนเร็วสามารถทำให้เป็นนิวตรอนความร้อนได้โดยผ่านกระบวนการที่เรียกว่าการหน่วง กระบวนการนี้ถูกกระทำโดย ตัวหน่วงนิวตรอน ในเครื่องปฏิกรณ์โดยทั่วไป น้ำหนัก, น้ำเบา หรือ แกรไฟต์ จะถูกใช้ในการหน่วงนิวตรอน
ช่วงการกระจายพลังงานของนิวตรอน > นิวตรอนเร็วยิ่งยวด

Ultrafast neutron เป็นไปตามทฤษฎีสัมพันธภาพ
มากกว่า 20 MeV
ช่วงการกระจายพลังงานของนิวตรอน > การจำแนกประเภทอื่น ๆ

นิวตรอนของทุกพลังงานที่มีอยู่ในเครื่องปฏิกรณ์นิวเคลียร์
0.001 eV ถึง 15 MeV
ช่วงการกระจายพลังงานของนิวตรอน > นิวตรอนเย็นยิ่งยวด

นิวตรอนเย็นยิ่งยวด  (อังกฤษ: ultracold neutron (UCN)) เป็นนิวตรอนอิสระที่สามารถถูกเก็บไว้ในกับดักที่ทำจากวัสดุบางชนิด[ระบุ]
แหล่งข้อมูลอื่น

Language of the Nucleus เก็บถาวร 2020-02-25 ที่ เวย์แบ็กแมชชีน
แผนภูมิแสดงฟังก์ชันความหนาแน่นของความน่าจะเป็นแบบความเร็วของระดับความเร็วต่าง ๆ ของ ก๊าซเฉื่อย บางตัวที่อุณหภูมิ 298.15 °K (25 °C) คำอธิบายในแกนแนวตั้งปรากฏอยู่บนหน้าภาพ (คลิกเพื่อดู) นิวตรอน ที่ได้จากการ หน่วง จะมีการกระจายความเร็วที่คล้ายกัน
ระบอบทักษิณ

ระบอบทักษิณ (อังกฤษ: Thaksinocracy) เป็นคำที่นักวิชาการบางส่วนนิยามการปกครองประเทศไทยในสมัยที่ทักษิณ ชินวัตรเป็นนายกรัฐมนตรี โดยมีพื้นฐานเป็นประชานิยม และการควบคุมเสียงข้างมากได้อย่างเบ็ดเสร็จในรัฐสภา บ้างก็เรียกแบบการปกครองนี้ว่า "ทักษิณาธิปไตย" "ระบบเผด็จการโดยเสียงข้างมาก" และ "ระบอบสมบูรณาญาสิทธิ์จากการเลือกตั้ง" ซึ่งบางส่วนมาจากคำจำกัดความของระบอบทักษิณ อย่างไรก็ตาม คำจำกัดความต่าง ๆ ยังมีความไม่ชัดเจน และนักการเมืองฝ่ายตรงข้ามนำไปใช้เพิ่มความชอบธรรมให้กับการขับไล่พันตำรวจโท ทักษิณ ชินวัตร ให้ลาออกจากตำแหน่งนายกรัฐมนตรีที่เกิดขึ้นระหว่าง พ.ศ. 2548–2549 ตลอดจนการต่อต้านพันธมิตรทางการเมืองของทักษิณในเวลาต่อมา
คำจำกัดความ

เกษียร เตชะพีระเป็นผู้ให้นิยามคำว่าระบอบทักษิณ โดยนิยามว่าเป็นระบอบอาญาสิทธิทุนนิยมจากการเลือกตั้ง (elected capitalist absolutism) โดยคำนิยามดังกล่าวสามารถแยกอธิบายองค์ประกอบออกเป็นสองส่วนคือ
มีลักษณะสมบูรณาญาสิทธิทุนในแง่การใช้อำนาจการเมือง
มีหัวหน้าฝ่ายบริหารทางการเมืองของชนชั้นนายทุน
หลังจากนั้นได้มีการพยายามให้นิยามกับคำว่าระบอบทักษิณอีกหลายแบบ เช่น ในความคิดของแก้วสรร อติโพธิได้ให้คำจำกัดความไว้ 4 ข้อ ดังนี้
ยักยอกรัฐธรรมนูญ ยึดครองประชาธิปไตย การแก้ไขหรือเปลี่ยนแปลงรัฐธรรมนูญให้มีความสอดคล้องกับการดำเนินธุรกิจที่เกี่ยวพันธ์หรือมีผลประโยชน์แอบแฝงเพื่อหมู่คณะของตนเอง
หลงใหลทุนนิยมใหม่จนลืมประเทศชาติ สร้างกระแสระบบทุนนิยมโดยลืมความเป็นรากเหง้าความเป็นไทย
ปัญหาการฉ้อราษฎร์บังหลวงจำนวนมากมายไม่ได้แก้ไข ทำผลธุรกิจแอบแฝง
ทำให้บ้านเมืองสิ้นความสงบสุข เป็นตัวการในการสร้างความแตกแยกให้เกิดขึ้นในประเทศชาติ
นักวิชาการบางคนเรียกระบอบทักษิณว่าเป็นระบบเผด็จการโดยเสียงข้างมาก เนื่องจากเป็นลักษณะการบริหารประเทศที่มีแนวโน้มรวบอำนาจแบบเบ็ดเสร็จ
การระบุองค์ประกอบ

มีข้อกล่าวหาว่าต่อไปนี้เป็นองค์ประกอบของระบอบทักษิณ เช่น
การโอนกิจการของรัฐเป็นของเอกชน โดยเฉพาะอย่างยิ่ง การแปรรูปของการปิโตรเลียมแห่งประเทศไทย ณ ขณะนั้นโดยปัจจุบันเป็น บริษัท ปตท. จำกัด (มหาชน) และความพยายามจะแปรรูปการไฟฟ้าฝ่ายผลิตแห่งประเทศไทย (กฟผ.)
การแก้สัมปทานสถานีโทรทัศน์ไอทีวี ระหว่างสำนักงานปลัดสำนักนายกรัฐมนตรี กับ บริษัท ไอทีวี จำกัด (มหาชน)
กรณีการควบรวมพรรคชาติพัฒนา พรรคเสรีธรรม เข้ากับพรรคไทยรักไทย ส่งผลให้เกิดเผด็จการรัฐสภาเนื่องจากสมาชิกสภาราษฎรไม่กล้าโหวตไม่ไว้วางใจรัฐมนตรี สมาชิกสภาผู้แทนราษฎรต้องทำตามมติพรรคไทยรักไทยจึงส่งผลให้การอภิปรายไม่ไว้วางใจฝ่ายรัฐบาลมักได้เสียงไว้วางใจเนื่องจากผู้ไม่ทำตามมติพรรคโดยโหวตไม่ไว้วางใจรัฐมนตรีจะถูกลงโทษ
การกระจายเงินงบประมาณ ให้ประชาชนในต่างจังหวัด ผ่านโครงการหรือนโยบาย ต่าง ๆ เพื่อรักษาความนิยมในพรรคไทยรักไทยซึ่งถูกกล่าวหาว่าเป็นการซื้อเสียงระยะยาว ตัวอย่างเช่น กองทุนหมู่บ้านละ 1 ล้านบาท
สุเทพ เทือกสุบรรณ กล่าวหาว่า ความพยายามต้องการพาทักษิณกลับประเทศ โดยให้นักการเมืองที่เป็นพันธมิตรชนะการเลือกตั้งเป็นส่วนหนึ่งของระบอบทักษิณ
ดูเพิ่ม

ทักษิโณมิกส์
แหล่งข้อมูลอื่น

แก้วสรร อติโพธิ หยุดระบอบทักษิณ เก็บถาวร 2006-08-20 ที่ เวย์แบ็กแมชชีน
Painter, Martin (2005). "Thaksinocracy or Managerialization? Reforming the Thai Bureaucracy" (PDF) (ภาษาอังกฤษ). Southeast Asia Research Centre, City University of Hong Kong. คลังข้อมูลเก่าเก็บจากแหล่งเดิม (PDF)เมื่อ 2016-03-05. สืบค้นเมื่อ 2006-09-22.
| ด ค กทักษิณ ชินวัตร |
| --- | --- | --- |
| นายกรัฐมนตรี |  คณะรัฐมนตรีชุดที่ 1  คณะรัฐมนตรีชุดที่ 2  ทักษิโณมิกส์  | ทักษิณ ชินวัตร |
| กิจกรรมทางการเมือง |  พรรคพลังธรรม  พรรคไทยรักไทย  พรรคพลังประชาชน  พรรคเพื่อไทย  แนวร่วมประชาธิปไตยต่อต้านเผด็จการแห่งชาติ  กลุ่มคนเสื้อแดง  | ทักษิณ ชินวัตร |
| เหตุการณ์ |  การบินไทย เที่ยวบินที่ 114  เหตุระเบิดในกรุงเทพมหานคร พ.ศ. 2549  ความไม่สงบในชายแดนภาคใต้ของประเทศไทย  การทุจริตในโครงการท่าอากาศยานสุวรรณภูมิ  คดีที่ดินรัชดาฯ  | ทักษิณ ชินวัตร |
| ประเด็นพิพาท |  การขายหุ้นกลุ่มบริษัทชินคอร์ป  วิกฤตการณ์การเมืองไทย พ.ศ. 2548–2549  รัฐประหารในประเทศไทย พ.ศ. 2549  แผนฟินแลนด์  ระบอบทักษิณ  | ทักษิณ ชินวัตร |
| อาชีพทางธุรกิจ |  ชิน คอร์ปอเรชั่น  แอดวานซ์ อินโฟร์ เซอร์วิส  ไทยคม  สโมสรฟุตบอลแมนเชสเตอร์ซิตี  | ทักษิณ ชินวัตร |
| สถาบันที่มีชื่อเดียวกัน |  มหาวิทยาลัยชินวัตร  | ทักษิณ ชินวัตร |
| เครือญาติ |  ซุ่นเส็ง แซ่คู (ปู่ทวด)  เลิศ ชินวัตร (บิดา)  สุรพันธ์ ชินวัตร (อา)  เยาวภา วงศ์สวัสดิ์ (น้องสาว)  ยิ่งลักษณ์ ชินวัตร (น้องสาว)  พจมาน ณ ป้อมเพชร (อดีตภริยา)  พานทองแท้ ชินวัตร (บุตร)  พินทองทา ชินวัตร (ธิดา)  แพทองธาร ชินวัตร (ธิดา)  ชัยสิทธิ์ ชินวัตร (ลูกพี่ลูกน้อง)  สมชาย วงศ์สวัสดิ์ (น้องเขย)  | ทักษิณ ชินวัตร |
| สถานที่พำนัก |  บ้านจันทร์ส่องหล้า  | ทักษิณ ชินวัตร |
รักบี้ 7 คนเวิลด์ซีรีส์

| --- | --- |
การแข่งหรือฤดูกาลปัจจุบัน:  รักบี้ 7 คนเวิลด์ซีรีส์ 2022–23
ชื่อก่อนหน้า: IRB Sevens World Series (1999–2014) Sevens World Series (2014–15 เท่านั้น)
กีฬา: รักบี้ 7 คน
ก่อตั้ง: 1999; 25 ปีที่แล้ว (1999)
จำนวนทีม: 15 ทีมหลัก
ประเทศ: ทั่วโลก
ทีมชนะเลิศปัจจุบัน:  ออสเตรเลีย (2021–22)
ทีมชนะเลิศสูงสุด:  นิวซีแลนด์  (13 ครั้ง)
หุ้นส่วนโทรทัศน์: รายชื่อผู้ออกอากาศ
ระดับในพีระมิด: 1
ตกชั้นสู่: ชาเลนเจอร์ซีรีส์
รักบี้ 7 คนชายเวิลด์ซีรีส์ (อังกฤษ: World Rugby Men's Sevens Series) เป็นรายการการแข่งขันประจำปีของการแข่งขันรักบี้ 7 คน ระดับนานาชาติที่ดำเนินการโดยรักบี้โลก ที่มีทีมรักบี้ 7 คนระดับประเทศเข้าร่วม จัดเป็นครั้งแรกในฤดูกาล 1999–2000 ในชื่อ IRB World Sevens Series, การแข่งขันก่อตั้งขึ้นเพื่อส่งเสริมการแข่งขันรักบี้ 7 คนระดับนานาชาติและ พัฒนาการแข่งขันให้เป็นผลิตภัณฑ์เชิงพาณิชย์ที่สร้างรายได้ การแข่งขันได้รับการสนับสนุนโดยกลุ่มธนาคารฮ่องกงและเซี่ยงไฮ้แบงกิ้งคอร์ปอเรชั่น ตั้งแต่ปี ค.ศ. 2014
วงจรของฤดูกาลประกอบด้วยการแข่งขัน 10 รายการ ซึ่งโดยทั่วไปจะเริ่มในเดือนพฤศจิกายนหรือธันวาคมและสิ้นสุดจนถึงเดือนพฤษภาคม สถานที่แข่งขันจัดขึ้นใน 10 ประเทศ และสังเกตการณ์ 5 ใน 6 ทวีปที่มีประชากรอาศัยอยู่ สหรัฐอาหรับเอมิเรตส์, แอฟริกาใต้, ออสเตรเลีย, นิวซีแลนด์, สหรัฐ, แคนาดา, ฮ่องกง, สิงคโปร์, ฝรั่งเศส และ อังกฤษ ต่างจัดการแข่งขัน 1 ครั้ง แต่ละการแข่งขันมี 16 ทีม ประกอบด้วย 15 ทีมหลักที่เข้าร่วมในแต่ละการแข่งขันและ 1 ทีมจากรอบคัดเลือกระดับภูมิภาค
แหล่งข้อมูลอื่น

เว็บไซต์หลัก
ระบบมีพลวัตแบบเวลายง

ระบบมีพลวัตแบบเวลายง หรือ ระบบไม่แปรเปลี่ยนตามเวลา (อังกฤษ: Time-invariant system) คือระบบที่คุณสมบัติของระบบไม่เปลี่ยนไปเมื่อเวลาเปลี่ยนไป กล่าวคือ สมมุติว่าไม่มีความล่าช้าเกิดขึ้นในระบบ (ระบบรับสัญญาณขาเข้าแล้วสามารถให้สัญญาณขาออกได้ในทันที) ถ้าป้อนสัญญาณขาเข้า  x(t) ที่เวลา  t จะได้สัญญาณขาออกเป็น  y(t) ที่เวลา  t ดังนั้นหากป้อนสัญญาณขาเข้าเดิมที่เวลา  t+\delta  นั้นคือ  x(t+\delta ) สัญญาญาณขาออกผลลัพธ์ก็ต้องเป็น ค่าเดิม คือ  y(t+\delta )เพียงแต่จะปรากฏที่เวลา  t+\delta  ตามเวลาที่ป้อนสัญญาณขาเข้า  x(t+\delta )
ตัวอย่างที่หนึ่ง

ตัวอย่างนี้เป็นการพิจารณาอย่างง่าย โดยเมื่อพิจารณา สมการสถานะ :
ระบบ A:  y(t)=t\,x(t)
ระบบ B:  \,\!b(t)=10x(t)
จะเห็นได้ว่า ระบบ A นั้นมีพารามิเตอร์ของระบบ (สัมประสิทธิ์หน้า  x(t) ) ขึ้นกับเวลา t อย่างชัดแจ้ง นั้นหมายความว่าระบบมีคุณสมบัติเปลี่ยนแปรตามเวลาได้ 
ส่วนระบบ B นั้น พารามิเตอร์ของระบบไม่ขึ้นกับ เวลา t ดังนั้นระบบเป็นระบบไม่เปลี่ยนแปลงตามเวลา
ตัวอย่างที่ 2

ในตัวอยางนี้เราจะใช้นิยามที่ 2 ในการตรวจสอบคุณสมบัติความไม่แปรเปลี่ยนตามเวลาของระบบ
ระบบ A:
ระบบ B:
ตัวอย่างที่ 3

เราจะใช้ ตัวดำเนินการเลื่อน (shift operator) โดยเขียนในสัญลักษณ์  \mathbb {T} _{r} โดยที่  r คือจำนวนที่เราต้องการทำการเลื่อนเชิงเวลา ตัวอย่างเช่น ระบบที่มีการล้ำหน้าเชิงเวลาไป 1 (advance-by-1)
เวลาเขียนในรูปแบบที่ใช้ตัวดำเนินการเลื่อนได้ดังนี้
โดยที่  {\tilde {x}} คือฟังก์ชันนิยามโดย
ซึ่งหลังจากดำเนินการเลื่อนแล้วจะได้ว่า
โดยจะเห็นได้ว่า  \mathbb {T} _{1} คือตัวดำเนินการที่ทำให้สัญญาณขาเข้าของเวกเตอร์เลื่อนไปข้างหน้า 1 ขั้นของหน่วยเวลา
หากเราเขียนระบบในในรูปของตัวดำเนินการของตัวระบบ (ในที่นี้คือพารามิเตอร์ A, B, C, D ในรูปแบบสมการปริภูมิสถานะนั้นเอง)  \mathbb {H}  ที่ว่านี้ จะเห็นได้ว่าระบบจะมีคุณสมบัติไม่เปลี่ยแปลงเชิงเวลา ถ้าสมการของตัวระบบมีสมบัติการสลับที่กับตัวดำเนินการเลื่อน ดังนี้
นั้นคือถ้าระบบของเราสามารถเขียนได้ในรูปสมการนี้
จะเห็นได้ว่าระบบมีคุณสมบัติไม่เปลี่ยแปลงเชิงเวลาถ้าเราสามารถดำเนินการระหว่าง  \mathbb {H}  ต่อ  {\tilde {x}} แล้วตามด้วยนำผลที่ได้ไปดำเนินการกับ  \mathbb {T} _{r} ที่หลัง หรือ เราสามารถดำเนินการ  \mathbb {T} _{r} กับ  \mathbb {H}  ได้เลย แล้วนำผลที่ได้ไปดำเนินการกับ  {\tilde {x}} โดยผลลัทพ์ที่ได้สุดท้าย นั้นจะไม่แต่ต่างกันเลย
โดยการดำเนินการของระบบ  \mathbb {H}  ก่อนกับ  {\tilde {x}} จะได้
โดยการดำเนินการเลื่อน   \mathbb {T} _{r} ต่อ  {\tilde {x}} ก่อนจะได้
และถ้าระบบมีคุณสมบัติไม่เปลี่ยแปรงเชิงเวลาแล้วจะได้ว่า
ดูเพิ่ม

Finite impulse response
LTI system theory
Sheffer sequence
State space
System analysis
Time-variant system
Shift invariant system
รักบี้ 7 คนอเมริกาเหนือ

| --- | --- |
การแข่งขันหรือฤดูกาลครั้งล่าสุด: รักบี้ 7 คนอเมริกาเหนือ 2023
ชื่อก่อนหน้า:   North America West Indies Rugby Association Sevens (2004–2008)  North American and Caribbean Rugby Association (2009–2014)  Rugby Americas North Sevens (ตั้งแต่ 2015) 
กีฬา: รักบี้ 7 คน
ฤดูกาลแรก: 2004
จำนวนทีม: 9–15
สถานที่: ไม่มีสนามที่แน่นอน
สมาพันธ์: รักบี้อเมริกาเหนือ (RAN)
ทีมชนะเลิศปัจจุบัน:  สหรัฐ (2023)
ทีมชนะเลิศสูงสุด:  กายอานา (6 ครั้ง)
การแข่งขันที่เกี่ยวข้อง: รักบี้ 7 คนเวิลด์ซีรีส์ Oceania Sevens Asia Sevens Africa Sevens
การแข่งขันรักบี้ 7 คนอเมริกาเหนือ (อังกฤษ: Rugby Americas North Sevens) เป็นการแข่งขันกีฬารักบี้ 7 คน สำหรับสมาพันธ์กีฬารักบี้ของอเมริกาเหนือและแคริบเบียน โดยจะทำหน้าที่เป็นการแข่งขันรอบคัดเลือกระดับภูมิภาคเป็นระยะสำหรับรักบี้ 7 คนชิงแชมป์โลก และ กีฬารักบี้ 7 คนในโอลิมปิกฤดูร้อน ในช่วงปีแรก ๆ ของการแข่งขัน ทีมระดับสองจาก อเมริกาเหนือ (แคนาดา, สหรัฐ) ไม่ได้เข้าร่วมหรือส่งเฉพาะทีมตัวแทนนอกทัวร์นาเมนต์สำหรับรอบคัดเลือกชิงแชมป์โลก (2012) หรือรอบคัดเลือกโอลิมปิก (2015)
แหล่งข้อมูลอื่น

RAN official website
| ด ค กรักบี้อเมริกาเหนือ 7 คน |
| --- | --- |
ชาย:  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2021  2022 Apr  Nov  2023  2024 
หญิง:  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2021  2022 Apr  Nov  2023  2024
รักบี้ 7 คนชายแอฟริกา 2023

| รักบี้ 7 คนชายแอฟริกา 2023 |
| --- | --- |
เจ้าภาพ:  มอริเชียส (รอบคัดเลือก)  ซิมบับเว (รอบชิงชนะเลิศ)
วันที่: 24–25 มิถุนายน 2023 (รอบคัดเลือก) 16–17 กันยายน 2023 (รอบชิงชนะเลิศ)
จำนวนประเทศ: 12 (รอบคัดเลือก)  12 (รอบชิงชนะเลิศ)
อันดับหลังจบการแข่งขัน
ชนะเลิศ:  เคนยา
รองชนะเลิศ:  แอฟริกาใต้
อันดับที่ 3:  ยูกันดา
← 2022 
การแข่งขันรักบี้ 7 คนชายแอฟริกา 2023 (อังกฤษ: 2023 Africa Men's Sevens) เป็นการแข่งขันรักบี้ 7 คนประจำปีของทวีปแอฟริกา รอบคัดเลือกจัดขึ้นที่สนามกีฬาลาเบอร์ดอนเนส ประเทศมอริเชียส ระหว่างวันที่ 24 ถึง 25 มิถุนายน ค.ศ. 2023 การแข่งขันรอบสุดท้ายจัดขึ้นที่เมืองฮาราเร ประเทศซิมบับเว ผู้ชนะได้ผ่านเข้ารอบโอลิมปิกฤดูร้อน 2024 ในปารีส และทีมอันดับที่สองและสามผ่านคัดเลือกสำหรับการแข่งขันรอบคัดเลือกโอลิมปิกรอบสุดท้าย 2024 นอกจากนี้ สองทีมอันดับแรกผ่านเข้ารอบแชลเลนเจอร์ซีรีส์ 2024 มี 12 ทีมเข้าร่วมในแต่ละการแข่งขัน
รูปแบบ

อันดับทีมวาง แบ่งตามผลงานของพวกเขาในการแข่งขันชิงแชมป์ครั้งก่อนหน้า แปดทีมอันดับแรกจากการแข่งขันชิงแชมป์ครั้งก่อนหน้าได้เข้าสู่รอบสุดท้าย ในขณะที่อีก 12 ทีมที่เหลือได้เข้าแข่งขันรอบคัดเลือก
ทีม

ทีมต่อไปนี้ได้เข้าร่วมแข่งขัน รอบคัดเลือก ได้แก่
แอลจีเรีย
บอตสวานา
บุรุนดี
แคเมอรูน
สาธารณรัฐประชาธิปไตยคองโก
อียิปต์
กานา
โกตดิวัวร์
เลโซโท
มอริเชียส
ไนจีเรีย
เซเนกัล
ทีมต่อไปนี้เข้าร่วมแข่งขัน รอบสุดท้าย ได้แก่
บูร์กินาฟาโซ
เคนยา
มาดากัสการ์
นามิเบีย
แอฟริกาใต้
ตูนิเซีย
ยูกันดา
แซมเบีย
ซิมบับเว
แอลจีเรีย
ไนจีเรีย
โกตดิวัวร์
รักบี้ 7 คนชายชิงแชมป์โอเชียเนีย

| --- | --- |
การแข่งขันหรือฤดูกาลครั้งล่าสุด: รักบี้ 7 คนชายชิงแชมป์โอเชียเนีย 2023
กีฬา: รักบี้ 7 คน
ฤดูกาลแรก: 2008; 16 ปีที่แล้ว (2008)
ทีมชนะเลิศปัจจุบัน:  นิวซีแลนด์ (2023)
ทีมชนะเลิศสูงสุด:  ฟีจี (5 ครั้ง)
การแข่งขันรักบี้ 7 คนชายชิงแชมป์โอเชียเนีย (อังกฤษ: Oceania Rugby Men's Sevens Championship) เป็นการแข่งขันกีฬารักบี้ 7 คนระดับนานาชาติที่จัดโดยรักบี้โอเชียเนีย จัดขึ้นเป็นประจำตั้งแต่ปี ค.ศ. 2008 เพื่อคัดเลือกทีมชาติชายที่ดีที่สุดในโอเชียเนีย